Езоп
Истината и пътникът

Превод от английски: Анатолий Буковски, Лина Бакалова, Надежда Накова, 2015

chitanka.info

Един пътник вървял през пустинята и срещнал жена, която била сама и изглеждала много унила.

Той я запитал:

— Коя си ти?

— Аз съм Истината — отговорила тя.

— А по каква причина — попитал той — си напуснала града, за да живееш сама тук в пустинята?

Тя отговорила:

— Защото в миналото лъжата се срещаше при малцина, а сега тя вирее у всички хора.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.